Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1159

d) üzembe helyezés elõtti és az üzemeltetés alatti vizsgálatok elvégzése abból a célból, hogy minden, a tervtõl való eltérés, vagy a tervezettõl eltérõ mûködés feltárható legyen. 6.2.1.3000. Igazolni kell, hogy a nukleáris biztonságra hatással lévõ rendszerelem hibamentes, vagy az esetleges meghibásodások mûködés alatti vizsgálatokkal, tesztekkel kimutathatók, és az így kimutatott hibák kezelhetõk. 6.2.1.3100. A nukleáris biztonság szempontjából fontos nyomástartó berendezések és csõvezetékek szerkezeti anyagának a terhelésnek megfelelõ szívóssággal kell rendelkeznie. 6.2.1.3200. Elõ kell állítani a feltételezett kezdeti események listáját, amelynek le kell fednie az összes olyan eseményt, amely befolyásolhatja az átmeneti tároló nukleáris biztonságát. A listából determinisztikus vagy valószínûségi módszerekkel, vagy a kettõ kombinációjával ki kell választani a tervezési alap eseményeinek csoportját, amelyeket azoknak a kiinduló alapadatoknak az összeállítására kell felhasználni, amelyekre a nukleáris biztonság szempontjából fontos rendszereket és rendszerelemeket tervezni kell. Ezek segítségével igazolni kell, hogy a szükséges biztonsági funkciók megvalósulnak és a biztonsági célok teljesülnek. 6.2.1.3300. A külsõ és a belsõ eredetû veszélyforrások és veszélyeztetõ tényezõk minden reális kombinációját, amely feltételezett üzemi eseményre vagy tervezési üzemzavarra vezethet, figyelembe kell venni a tervezés során. A kombinációk kiválasztása determinisztikus vagy valószínûségi biztonsági elemzésekre alapozható. Földrengés-biztonsági követelmények 6.2.1.3400. Az átmeneti tároló tervezésénél figyelembe kell venni a biztonsági földrengést. A biztonsági földrengés teljes üzemidõre vonatkoztatott meghaladási valószínûsége nem lehet nagyobb, mint 5·10–3. 6.2.1.3500. Az átmeneti tárolót úgy kell megtervezni, hogy a biztonsági földrengés során teljesüljenek az alapvetõ biztonsági funkciók. Ekkor az átmeneti tároló földrengésállónak tekinthetõ. 6.2.1.3600. A biztonsági földrengést meghaladó méretû földrengések és hatásaik a súlyos balesetek kategóriájába tartoznak. A súlyos balesetek értékelése a biztonsági elemzés tárgya. 6.2.1.3700. A tervezés során biztosítani kell, hogy a biztonsági földrengés maximális vízszintes vagy spektrummal megadott gyorsulásértékének meghaladása esetén nem következik be azonnali tönkremenetel és funkcióvesztés. 6.2.1.3800. Meg kell határozni azt a földrengést, amely esetén a fûtõelemkötegekkel folytatott mûveleteket meg kell szakítani, majd a rengést követõen a mûveleteket folytatni lehet. Az így meghatározottnál nagyobb, de a biztonsági földrengésnélkisebb rengés esetén felülvizsgálatot,szükség esetén helyreállítástkell végezni. Az átmeneti tárolót úgy kell megtervezni, hogy üzemi földrengés esetén a fûtõelemkötegek fogadása vagy kiszállítása megszakítható és a rengést követõen folytatható legyen. 6.2.1.3900. Az átmeneti tároló rendszereit és rendszerelemeit három földrengés-biztonsági és egy nem földrengés-biztonsági osztályba kell sorolni aszerint, hogy földrengés során milyen biztonsági funkciót látnak el. 6.2.1.4000. Abban az esetben, ha az üzemi földrengés maximális vízszintes gyorsulásértéke a biztonsági földrengés maximális vízszintes gyorsulásértékének egyharmadánál nagyobb, meg kell vizsgálni, hogy a nukleáris létesítmény kielégíti-e az üzemi földrengés-állósági követelményeket. 6.2.1.4100. A tervezésnek biztosítania kell, hogy az átmenti tároló biztonsági funkciói és követelményei a teljes üzemidõ alatt – mindaddig, amíg a fûtõelemkötegeket el nem távolítják – földrengés esetén is teljesüljenek. 6.2.1.4200. Az átmeneti tárolót földrengésjelzõ- és regisztráló rendszerrel kell megtervezni és ellátni. 6.2.1.4300. A rendszerelemek megfelelõsége értékelésének ki kell terjednie a feszültségek, az alakváltozások, az elmozdulások és a mûködõképesség ellenõrzésére. 6.2.1.4400. A mûködõ nukleáris létesítmény földrengés-biztonsági felülvizsgálata és biztonságnövelést szolgáló intézkedések tervezése a nemzetközi tapasztalatok alapján eltérhet az új nukleáris létesítmény minõsítésénélkövetett eljárástól. 6.2.1.4500. A mûködõ átmeneti tároló földrengés-biztonsági felülvizsgálatánál a nemzetközi gyakorlatban bevált és elfogadott módszereket kell alkalmazni. Megbízhatósági követelmények 6.2.1.4600. A biztonsági funkciót ellátó rendszerekre, rendszerelemekre meg kell határozni a megbízhatóságukra vonatkozó követelményeket, a követelmények teljesítését biztosító tervezési megoldásokat. Ezek a tervezési megoldások a redundancia, diverzitás, függetlenség, meghibásodás-mentes kialakítás, önellenõrzés. 6.2.1.4700. A tervezési alapba tartozó kezdeti események bármelyike esetében a nukleáris biztonság szempontjából fontos rendszernek, rendszerelemnek – ideértve a segédrendszereiket is – egy egyszeres meghibásodás bekövetkezése esetén is alkalmasnak kell maradnia feladatának ellátására, hacsak nem igazolható, hogy a funkcióvesztés nem eredményezi az eseménnyel szemben támasztott kritériumok túllépését. 6.2.1.4800. A tervezés során biztosítani kell a nukleáris biztonság szempontjából fontos rendszerek, rendszerelemek üzembõl történõ kivételének lehetõségét, és figyelembe kell venni a várható karbantartás, funkciópróba és javítás minden egyes nukleáris biztonság szempontjából fontos rendszer, rendszerelem megbízhatóságára gyakorolt hatását. 6.2.1.4900. Meghibásodás, belsõ vagy külsõ veszélyforrás vagy veszélyeztetõ tényezõ nem okozhatja azon nukleáris biztonság szempontjából fontos rendszer, rendszerelem mûködésképtelenségét, amelyet éppen az adott események elhárítására terveztek. 6.2.1.5000. Ahol olyan nukleáris biztonság szempontjából fontos rendszert vagy rendszerelemet alkalmaznak, melynekmegbízhatóságátalapvetõenszámítógépesprogramhatározzameg, ott a számítógépesprogramfejlesztése és a teljes életciklusa alatt megfelelõ mûszaki megoldásokat és szabványokat kell felhasználni, és az ezeknek való megfelelést kell igazolni a következõk alkalmazásával:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes